open-index/open-wikipedia-markdown huggingface dataset:
வார்டு கன்னிங்காம்

விக்கித்திட்டங்கள் செயல்படத் தேவையான மென்மத்தை முதலில் உருவாக்கியவர், **வார்டு கன்னிங்காம்**  (பிறப்பு -  மே, 26, 1949) (ஆங்கிலம்:Howard G. "Ward" Cunningham) என்ற அமெரிக்க கணினிநிரலர் ஆவார். மேலும் இவர், கணினியியலின் முக்கியப்பகுதியான வடிவமைப்புப் பாங்கு, அதி நிரலாக்கம் (Extreme programming) என்பவைகளின் முன்னோடியும் ஆவார்.

இவர் முதன்முதலில், 1994 ஆம் ஆண்டு விக்கிவிக்கிவெப் (WikiWikiWeb) என்ற கணினிநிரலைத் தொடங்கி, தனது நிறுவன இணையத்தளத்திலே, மார்ச்சு, 25 ந்தேதியன்று, 1995 ஆண்டில் நிறுவினார்.

'மிகச்சிறிதான ஒன்றிய விக்கியை'(Smallest Federated Wiki) உருவாக்குவதே, இவரது தற்போதைய திட்டம் ஆகும். இதன் மூலம் ஒரு பயனர் மேலும் எளிதாக விக்கித்திட்டப்பக்கங்களை பயன்படுத்த முடியும்.

*இணையத்திலே பொருத்தமான பதிலை பெறுவதற்கான சிறந்த வழி, கேள்வி கேட்பது அல்ல. தவறான பதிலை இணையத்தில் பதிவதே ஆகும்.*

## ஊடகங்கள்

File:User contributions detail.png|ஒரு விக்கிநிரல் வசதி
File:Extreme Programming.svg |அதி நிரலாக்கம்
File:United States (orthographic projection).svg|அமெரிக்க ஐக்கிய நாடு
File:Map of USA IN.svg|இந்தியானா
File:LaPorte County Indiana Incorporated and Unincorporated areas Michigan City Highlighted.svg|மெக்சிகன் நகரம்
File:USACE Fremont Bridge Portland.jpg|போர்ட்லன்டு நகரம் 


## அடிக்குறிப்புகள்

## புற இணைப்புகள்

* WikiWikiWeb, including his WikiHomePage
* 2012 Dr. Dobbs Interview
* EclipseCon 2006 interview with Ward Cunningham (MP3 audio podcast, running time 20:01) 
* Cunningham & Cunningham, Inc.
* The Microsoft patterns & practices group home page
* A Laboratory For Teaching Object-Oriented Thinking (paper introducing CRC Cards)
* The Simplest Thing That Could Possibly Work (2004 interview)
* "The Web's wizard of working together " - profile  originally in *The Oregonian*, December 19, 2005
* Ward's Personal Pages
* 

பகுப்பு:1949 பிறப்புகள்
பகுப்பு:கணினி நிரலர்கள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
கனோனிக்கல் நிறுவனம்

கனோனிக்கல் நிறுவனம்(ஆங்கிலம்-Canonical Ltd.)  தென்னாபிரிக்காவைச் சேர்ந்த தொழிலதிபரான மார்க் சட்டில்ஒர்து என்பவரால் நிறுவப்பட்டு, அவரது நிதியுதவியுடன் நடைபெறுகிறது. இத்தனியார் நிறுவனம், உபுண்டு லினெக்சிற்கும், அது தொடர்பான திட்டங்களுக்கும், வணிக ஒத்துழைப்புச் சேவைகளைப் புரிகிறது.

இதன் அலுவலர்கள், உலகின் 30நாடுகளில் உள்ளனர்.இதன் அலுவலகங்கள் இலண்டன், பாஸ்டன், தாய்பெய்,மொண்ட்ரியால் ,சாங்காய்,சாவோ பாவுலோ, மாண் தீவு 500க்கும் மேற்பட்ட பணியாளர்கள்
 இருக்கின்றனர்.தலைமையகம் இலண்டனில் முன்பு மில்வங்கிக் கோபுரத்தின், 27வது மாடியிலும், தற்போது 'நீல துடுப்புக்' கட்டிடத்திலும். இருக்கிறது. இந்நிறுவனம் 2009 ஆம் ஆண்டு 15000கோடி ரூபாய்க்கு வருமானம் ஈட்டியது.

## ஊடகங்கள்

File:Mark-shuttleworth-launchpad-wiesbaden-big.jpg|மார்க் சட்டில்ஒர்து,2006.
File:Mark-shuttleworth-iss-thinkpad-big.jpg|ISS இல் மார்க் சட்டில்ஒர்து,2002
File:20111102-145438-UDSPrecise-XL.jpg|2011, உபுண்டு நிரலர்கள், புளோரிடா
File:Mark Shuttleworth 2011.jpg|மார்க் சட்டில்ஒர்து,2011
File:Ubuntu 12.04 Final Live CD Screenshot.png|உபுண்டு 12.04 முகப்பு
File:Millbank Tower, Westminster, London, 24Apr04.jpg|மில்வங்கிக் கோபுரம்


## குறிப்புகள்


## அடிக்குறிப்புகள்

பகுப்பு:உபுண்டு (இயக்குதளம்)
பதினொன்றாவது தமிழ் இணைய மாநாடு

**பதினொன்றாவது தமிழ் இணைய மாநாடு** 2012, டிசம்பர் 28 ஆம் நாளிலிருந்து டிசம்பர் 30 வரை மூன்று நாட்கள் நடைபெறுகிறது. உலகத்தமிழ் தகவல் தொழில்நுட்ப மன்றம் என்கிற உத்தமம் அமைப்பு இவ்விணைய மாநாட்டை சிதம்பரம் அண்ணாமலைப் பல்கலைக்கழகத்தில் நடத்துகிறது.

## மாநாட்டு அரங்கத் தலைப்புகள்
கீழ்க்கண்ட தலைப்புகளில் மாநாட்டின் அரங்குகள் நடைபெற உள்ளது;

#கைபேசிகள் மற்றும் பலகைக் கணினிகளில், முக்கியமாக ஐ. ஓ. எஸ், ஆண்டிராய்டு தளங்களில் தமிழைப் படித்தல், தமிழில் எழுதுதல்.
#மின் புத்தகங்கள், மின் இதழ்கள் ஆகியவற்றைக் கைக் கருவிகளில் கொண்டுவர உதவும் செயலிகள் மற்றும் தொழில்நுட்பம்.
#திறவூற்றுத் தமிழ் மென்பொருள்கள், தன்மொழியாக்கல்.
#இயன்மொழிப் பகுப்பாய்வு: பிழைதிருத்தி, தமிழ் எழுத்துரு பகுப்பி, ஒலி உணர்தல், தேடுபொறிகள், இயந்திர மொழிமாற்றம், தகவல் அகழ்தல் போன்றவை.
#தமிழ் இணையத்தின் தற்போதைய நிலை: வலைப்பதிவு, சமூக வலைத்தளங்கள், விக்கிப்பீடியா, குரல் வலை போன்றவை.
#தமிழ் தரவுத்தளங்கள்.
#கணினி வழி தமிழ் கற்றல் மற்றும் கற்பித்தல் குறித்தான ஆய்வுகள்
#தமிழ்க் கணினி சொல்லாக்க ஆய்வுகள்
#கணினி வழி தமிழ்மொழி பகுப்பாய்தல் மற்றும் கணினிக்கு தமிழ் மொழியறிவு ஊட்டல் பற்றிய ஆய்வுகள்

## வெளி இணைப்புகள்

*உலகத் தமிழ்த் தகவல் தொழில் நுட்ப மன்றம் (உத்தமம்) தளம்

பகுப்பு:தமிழ் இணைய மாநாடுகள்
பகுப்பு:2012 தமிழ் மாநாடுகள்
மொடையூர்

**மொடையூர்** தமிழ்நாட்டின் திருவண்ணாமலை மாவட்டம், போளூர் வட்டத்தில் தேவிகாபுரத்தில் இருந்து போளூர் செல்லும் சாலையில் 3-ஆவது கி.மீ. தொலைவில் உள்ள கிராமம். இக்கிராமத்தில் சாலையோரங்களில் ஐம்பதுக்கும் மேற்பட்ட கற்சிற்பக் கலைக்கூடங்கள் உள்ளன. 

இவ்வூர் சிற்பக்கலைஞர்கள் நிறைந்த ஊர்.
இவ்வூரில் சுமார் ஐம்பதுக்கும் மேற்பட்ட குடும்பங்கள் கற்சிற்பக் கலையை தங்கள் குலத் தொழிலாக கடந்த பத்து தலைமுறைகளாகச் செய்து வருகின்றனர். கருங்கல், பச்சைக்கல், கிரானைட் போன்ற கற்களைச் செதுக்கி பல்வேறு விதமான சிற்பங்களைச் செய்கிறார்கள். இவ்வூரில் செய்யப்படும் சிற்பங்கள் பல்வேறு நாடுகளுக்கு ஏற்றுமதியாகின்றன. எனினும் இத்தொழிலில் தற்போது இளைஞர்கள் அவ்வளவாக அக்கறை காட்டாததினால் எதிர்காலத்தில் இவ்வூரில் இத்தொழிலின் நிலை கேள்விக்குறியாக உள்ளது. சிற்பம் செய்யும்போது ஏற்படும் மண்துகள்களால் சிற்பக்கலைஞர்களின் உடல்நலனும் பாதிக்கப்படுகிறது என்பதும் அதற்குத் தகுந்த வழிகாட்டுதல் ஏதும் தற்போது இல்லை என்பதும் இங்கு குறிப்பிடத்தக்கது ஆகும்.

## மேற்கோள்கள்

பகுப்பு:திருவண்ணாமலை மாவட்டத்திலுள்ள கிராமங்கள்
நரசிங்கபுரம், திருவண்ணாமலை மாவட்டம்

திருவண்ணாமலை மாவட்டம் போளூர்வட்டம் தேவிகாபுரம் ஆரணி சாலையின் இடையில் அமைந்துள்ளது. இவ்வூரின் மக்களின் முக்கியத்தொழில் வேளாண்மையாகும். இவ்வூர் 15 ஆம் நுற்றாண்டி கல்வெட்டின்படி நரசிங்கநல்லுர், நரசிங்கப்பாடி என்று குறிப்பிடப்படுகிறது. இவ்வூரில் பல அரிய தொன்மைச் சின்னங்களைக்கொண்டு விளங்குகிறது. ஊரின் மேற்கே உள்ள கற்பலகையில் சதாசிவமகராயர் காலத்து (சக ஆண்டு 1482) அரிய கல்வெட்டு ஒன்று உள்ளது. இதில் முத்து லிங்கப்ப நாயக்கர் மகன் திருமலை நாயக்கர் என்பவர் நரசிங்கநல்லுரை ஒரு பாளையமாக உருவாக்கப்பட்டதைப் பற்றிய தகவல் குறிப்டப்பட்டுள்ளது. அதன் பல்குன்றக்கோட்டத்து முருகமங்கலம் பற்றைச் சார்ந்த தச்சூர் நாட்டில் உள்ள நரசிங்க நல்லுர் ஒரு பாளையமாக அறிவிக்கப்படுகிறது. இப்பாளையம் அனைத்து சாதியினரும் எந்தவிதமான வரியும் செலுத்தாமல் தங்கியிருக்கலாம் எனினும் 3 ஆண்டுகளுக்குப்பிறகு ஒவ்வொரு குடும்பமும் ஆண்டுக்கு 3 பணம் வரியாக தரவேண்டும் என்றும் சதாசிவ மகாராயருக்கு திருபுவனராயக்குழி என்றும் சம்புவராயஸ்பஞ்சாரியா என்ற பட்டமும் வழங்கிய செய்திகள் காணப்படுகின்றன. இவ்வூரில் சுமார் 500 வருட பழமை வாய்ந்த நரசிங்க பெருமாள் கோயில் ஒன்றும், சிவன் கோயில் ஒன்றும் உள்ளது. இவ்விரு கோயில்களிலும் சிலையின்றி சிதிலமடைந்து காணப்படுகிறது. ஊரின் நடுவே ஒரு பெரிய மண்டபம் சிலதமடைந்து காணப்படுகிறது. இது அக்காலத்தில் மக்களால் பெரிதும் பயன்படுத்தப்பட்ட இடமாக தெரிகிறது. இவ்வூரின் மேற்கே உள்ள சிறிய குன்று ஒன்றில் வடக்கு நோக்கிய விநாயர் ஆலயம் உள்ளது. இதன் எதிரே உள்ள படிக்கட்டு கல்லில் உள்ள கல்வெட்டு 11 ஆம் நூற்றாண்டைச் சேர்ந்தது. இதில் இக்கோயிலுக்கு 3000 குழி தானம் விடப்பட்ட செய்தி உள்ளது. நரசிங்கபுரம் மதுரா குப்பம் கிராமத்தில் 12 மற்றும் 14 ஆம் நுற்றாண்டைச் சேர்ந்த் 2 வீரக்கற்கள் காணப்படுகின்றன.

பகுப்பு:திருவண்ணாமலை மாவட்டத்திலுள்ள கிராமங்கள்
மண்டகொளத்தூர்

**மண்டகொளத்தூர்** திருவண்ணாமலை மாவட்டம் போளூர் வட்டத்தில் சேத்துப்பட்டு போளூர் சாலையின் இடையில் உள்ள ஊர். பஞ்சபாண்டவர் தவம் புரிந்த பூமி  என்று கருதப்படும் மண்டகொளத்தூர் ஒரு காலத்தில் பல்குன்றக் கோட்டத்தில் மண்ட குல நாடு என்ற பிரிவின் தலைமையிடமாக  இருந்தது.  இவ்வூரில் பஞ்சபாண்டவர் தவம் புரிந்த இடங்களில் 5 கோயில்கள் இருந்ததாக செவிவழிச் செய்தி கூறுகிறது. தற்போது தர்மர் தவம்புரிந்ததாகக் கருதப்படும் இடத்தில் உள்ள தர்மநாதீஸ்வரர் கோயில் மட்டும் காணப்படுகிறது.

மண்டகொளத்தூரைச் சேர்ந்த பதஞ்சலி சாஸ்திரி என்பவர் சுதந்திர இந்தியாவின் இரண்டாவது (1951-54) உச்ச நீதிமன்றத் தலைமை நீதிபதியாக இருந்தவர் என்பது குறிப்பிடத்தக்கது.

## சமண சமயம்
‘சமண ஊர்களின் ஜாபிதா’ எனும் கி.பி. 1819-ஆம் ஆண்டின் கையெழுத்துச் சுவடி சமண ஊர்களையும் கோயில்களையும் குறிப்பிடுகின்றது. அதில் இவ்வூரும் குறிப்பிடப்படுகின்றது.

## மேற்கோள்கள்

பகுப்பு:திருவண்ணாமலை மாவட்டத்திலுள்ள கிராமங்கள்
கொளக்கரவாடி

தமிழ்நாட்டின் திருவண்ணாமலை மாவட்டம் போளூர் வட்டத்தைச் சேர்ந்தது கொளக்கரவாடி ஆகும். இது குளக்கரை பாடி என்று தேவிகாபுரம் கல்வெட்டுகளில் குறிக்கப்படும். இவ்வூரில் உள்ள ஏரியின் கரையில் மேற்குப் பார்த்தவாறு 12 ஆம் நூற்றாண்டைச் சேர்ந்த ஒரு நடுகல்லும் ஊரில் தனியார் நிலத்தின் அருகில் ஒரு செக்குக் கல்லும் காணப்படுகின்றன. இச்செக்குக் கல்லில் உள்ள கல்வெட்டு 11 ஆம் நூற்றாண்டைச் சேர்ந்தது. இவ்வூரின் முக்கியத் தொழில் விவசாயம்.

பகுப்பு:திருவண்ணாமலை மாவட்டத்திலுள்ள கிராமங்கள்
முருகமங்கலம்

தமிழ்நாட்டின் திருவண்ணாமலை மாவட்டம் ஆரணி வட்டத்தில் தேவிகாபுரம் அருகில் அமைந்துள்ளது இவ்வூர். 15 ஆம் நுற்றாண்டைச் சேர்ந்த படைவீட்டு சீர்மையின் முக்கிய வருவாய் பிரிவாக முருகமங்கலம் இருந்தது. இது முருகமங்கலம் பற்று என்று அழைக்கப்பட்டது. படைவீடும் முருகமங்கலம் பற்றைச் சார்ந்த ஊராகும். இவ்வூரில் தான் ராஜகம்பீரன் மலை காணப்படுகிறது. இவ்வூரில் தேவிகாபுரம் கோயில் தொடர்புடைய ஒரு கல்வெட்டு காணப்படுகிறது. கற்களில் சூலம் பொறித்த பல கற்பலகைகள் இவ்வூரில் காணப்படுகின்றன. இவை சூலக்கற்கள் என்று அழைக்கப்படுகின்றன. சூலக்கல் என்பது சிவன் கோயிலுக்குத் தானமாக விடப்பட்ட நிலங்களின் எல்லையைக் குறிக்கும் சின்னமாகும். இவ்வூரில் உள்ள ஏரியில் ஏரி காத்த வீரனின் நடுகல் காணப்படுகிறது

பகுப்பு:திருவண்ணாமலை மாவட்டத்திலுள்ள கிராமங்கள்
படைக்கலத் தொழிற்சாலை திருச்சிராப்பள்ளி

**படைக்கலத் தொழிற்சாலை திருச்சிராப்பள்ளி (OFT)** அல்லது **படைக்கலத் தொழிற்சாலை திருச்சி** என அழைக்கப்படுவது திருச்சி, தமிழ்நாட்டில் உள்ள பாதுகாப்புத் தொழிற்சாலை ஆகும். இது இந்திய அரசின் பாதுகாப்பு அமைச்சகத்தின் படைக்கலத் தொழிற்சாலைகள் வாரியத்தின் கீழ் இயங்கும் 41 படைக்கலத் தொழிற்சாலைகளில் ஒன்றாகும்.    இது 3 ஜூலை 1966 அன்று அப்போதைய பிரதமர் இந்திரா காந்தியால் தொடங்கி வைக்கப்பட்டது.  மேலும் உற்பத்தி 1967-இல் ஆரம்பமானது.

## படங்கள்

Image: INSAS rifle (Browngirl06).jpg‎|இன்சாஸ் துப்பாக்கி
Image: Indian Army soldier at Camp Babina.jpg|‎இன்சாஸ் துப்பாக்கியுடன் பயிற்சியிலுள்ள ஓர் படைவீரர்
Image: AGS-30 maks2009.jpg|30 மிமீ தானியங்கி வெடிகுண்டு வீசி
Image: M-32 Grenade Launcher.jpg|40 மிமீ பல வெடிகுண்டு வீசி
Image: T-72 Ajeya.jpg|Ajeya of the Indian Army uses 7.62mm PKT Gun
Image:Indian Army BMP-2.jpg|Sarath uses 30mm Cannon, 40mm Multi Grenade Launcher and 7.62mm PKT Gun
Image: INSAS Black.JPG|INSAS Rifle with newly adapted black furniture
Image: INSAS LMG.JPG|‎இன்சாஸ் இலகு இயந்திரத் துப்பாக்கி
Image: MSMC - Modern Sub Machine Carbine.jpg|Modern Sub Machine Carbine


## மேற்கோள்கள்

பகுப்பு:இந்திய படைத்துறை
பகுப்பு:திருச்சிராப்பள்ளியில் அமைந்துள்ள நிறுவனங்கள்
பகுப்பு:1966 நிறுவனங்கள்
பகுப்பு:இந்திய ஆயுதத் தொழிற்சாலைகள்
ஜார்ஜஸ் இலமேத்ர

**ஜார்ஜஸ் ஹென்றி ஜோசப் எடுவர்ட் இலமேத்ர** ( 17 சூலை 1894 &ndash; 20 ஜூன் 1966) என்பவர் ஒரு பெல்ஜிய உரோமன் கத்தோலிக்க குருவும், வானியலாளரும் மற்றும் லூவேயின் கத்தோலிக்க பல்கலைக்கழகத்தில் இயற்பியல் பேராசிரியராகப் பணியாற்றியவரும் ஆவார். இவரே முதன் முதலில் **அண்டம் விரிவாக்க கோட்பாட்டை** '(expansion of the Universe) முன் மொழிந்தவர் ஆவார்.. மேலும் இவரே முதன் முதலில் ஹபிள் விதியை நிறுவியவர். இவ்விதியை எட்வின் ஹபிள் வெளியிடுவதற்கு இரண்டு ஆண்டுகளுக்கு முன்பே இவர் 1927இல் வெளியிட்டார்.

இவரே முதன் முதலில் அண்டம் எவ்வாறு தோன்றியது என்பது பற்றி விளக்க முயலும் பெரு வெடிப்புக் கோட்பாட்டை கூறியவர். ஆயினும் இவர் அதனை இப்பெயரில் அழைக்கவில்லை.

இவர் தன் வாழ்நாள் முழுவதும் ஒரு கத்தோலிக்க குருவாக இருந்தவர்.

## ஆதாரங்கள்


பகுப்பு:1894 பிறப்புகள்
பகுப்பு:1966 இறப்புகள்
பகுப்பு:பெல்ஜிய வானியலாளர்கள்
பகுப்பு:கிறித்தவ போதகர்கள்
பகுப்பு:வானியலாளர்கள்
பகுப்பு:அண்டவியலாளர்கள்
பகுப்பு:பெல்ஜிய அறிவியலாளர்கள்
செய்யானந்தல்

**செய்யானந்தல்** திருவண்ணாமலை மாவட்டம் போளூர் வட்டத்தைச் சேர்ந்த ஒரு கிராமம். இவ்வூரில் ஒதுக்கப்பட்ட காடுகளின் நடுவே உள்ள 15 ஆம் நுற்றாண்டைச் சேர்ந்த ஒரு கல்வெட்டில், சேற்றுப்பட்டு சீமையைச் சேர்ந்த கர்னாம்பாடி கிராமத்தைச் சேர்ந்த விஜய ரகுநாத நாயக்கரின் முகவர்  நாராயண நாயக்கர் என்பவர் தாம் நேசிக்கும்  தேவிகாபுரம் பெரியநாயகி அம்மன் கோயிலில் காலைப் பூசை செய்ய  நிலங்களைத் தானமாக வழங்கிய தகவல் பொறிக்கப்பட்டுள்ளது.

## சான்றுகள்

பகுப்பு:திருவண்ணாமலை மாவட்டத்திலுள்ள கிராமங்கள்
இசையரங்கு இன்னிசைக் கோவை

**** என்பது 1969இல் தேவநேயப்பாவாணரால் இயற்றப்பட்டதும் முகவை மாவட்டம் பறம்புக்குடியில் நிகழ்ந்த உலகத் தமிழ் மாநாட்டில் வேழத்திருமகள் என்னும் கசலட்சுமியாரால் பாடப்பட்டதும் ஆன இசைப்பாடல் சுவடியே ஆகும்.

31 பக்கங்களை உடைய இச்சுவடியில், 34 இசைப்பாடல்கள் இடம்பெற்றுள்ளன. அதில் 20 பாடல்களுக்கு இசைமெட்டுகள் கட்டப்பட்டுள்ளது. ஒரே ஒரு பாடலை (21) இசைந்த மெட்டில் பாடுக என்ற குறிப்புள்ளது. எஞ்சிய பாடல்களுக்குப் பண்ணும், தாளமும் குறிக்கப்பட்டுள்ளன.

'ஆதி' முன்னை எனவும், 'மோகனம்' முல்லை எனவும், 'சாப்பு' இரட்டை எனவும்,
'ரூபகம்' ஈரொற்று எனவும் பண்ணும், தாளமும் தமிழாக்கம் பெற்றுள்ளள.

## சில பக்கங்கள்

தமிழா உன்றன் முன்னவனே
தலையாய் வாழ்ந்த தென்னவனே (பக்கம்-4)


*சுரையாழ அம்மி மிதப்ப* என்னும் மொழிமாற்றுப் பொருள்கோளை, தமிழ்நாட்டின் நிலைக்கு எடுத்துக்காட்டுகிறார்.

சிறிது கற்றோர் பெருகி வாழ,
பெரிது கற்றோர் சிறுகி வீழலை  (பக்கம்-15)



தமிழனுக்கு இணையில்லை உலகில்,
தாய்மொழி பேணாமைக்கு  என்பது சுவையான முரண் (பக்கம்-19)

கற்றவரே தமிழைக் காட்டிக் கொடுத்து நின்றார்
கல்லாத பேதரே தமிழ்க் காவலராகி வென்றார் (பக்கம்-24)


## இவற்றையும் பார்க்கவும்
*இசைத்தமிழ்க் கலம்பகம்
*கட்டாய இந்திக் கல்விக் கண்டனம்

பகுப்பு:தேவநேயப் பாவாணர் படைப்புகள்
பகுப்பு:20 ஆம் நூற்றாண்டுத் தமிழிசை நூல்கள்
இணைச் சட்டம் (நூல்)

thumb|இணைச் சட்டம் என்னும் விவிலிய நூல். லெனின் கிராடு, எபிரேய மொழி கையெழுத்துப் படியிலிருந்து எடுக்கப்பட்ட புகைப் படிமம். படி உருவாக்கப்பட்ட ஆண்டு: 1008.

**இணைச் சட்டம்** (உபாகமம்) (*Deuteronomy*) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) ஐந்தாவது நூலாக இடம்பெறுவதாகும்.  மொத்தம் 34 அதிகாரங்களை கொண்டுள்ளது.

## நூல் பெயர்
"இணைச் சட்டம்" என்னும் இத்திருநூல் இசுரயேல் மக்கள் பாலை நிலத்தில் நெடும் பயணம் செய்து, கானான் நாட்டில் நுழைவதற்குச் சற்றுமுன், அவர்களுக்கு மோசே வழங்கிய பேருரைகளின் தொகுப்பாக அமைந்துள்ளது.

இந்நூல் எழுதப்பட்ட மூல மொழியாகிய எபிரேயத்தில் "Devarim" அதாவது "சொற்பொழிவுகள்" என்பது முதல் சொல்லாக உள்ளது. எனவே அப்பெயரும் இந்நூலுக்கு உண்டு. கிரேக்க விவிலியத்தில் இந்நூலின் பெயர் "deuteronomion" (Δευτερονόμιον = இரண்டாம் சட்டத்தொகுப்பு) என்பதாகும்.

## மையக் கருத்துகள்
இந்நூலில் தரப்பட்டுள்ள செய்திகளாவன:

1) கடந்த நாற்பதாண்டுகளில் நிறைவேறிய சிறப்பான நிகழ்ச்சிகளை மக்களுக்கு மோசே நினைவுறுத்துகையில் பாலை நிலத்தின் வழியாகக் கடவுள் அவர்களை எவ்வாறு வழிநடத்தினார் என்றும் அவருக்கு அவர்கள் எவ்வாறு பணிந்து நடக்க வேண்டும் என்றும் அவர்களுக்கு உணர்த்துகிறார்.

2) பத்துக் கட்டளைகளையும் சிறப்பாக முதற் கட்டளையையும் அவர்கள் பின்பற்றி, ஆண்டவருக்கு மட்டுமே அவர்கள் ஊழியம் செய்ய வேண்டுமென்று மோசே வற்புறுத்துகிறார். மேலும் வாக்களிக்கப்பட்ட நாட்டில் இசுரயேலரின் வாழ்க்கைத் தடமாக இருக்க வேண்டிய பல்வேறு சட்டங்களை நினைவூட்டுகிறார்.

3) அவர்களோடு கடவுள் செய்துகொண்டுள்ள உடன்படிக்கையை நினைவுறுத்தி அதன் நிபந்தனைகளை அவர்கள் நிறைவேற்றுமாறு அவர்களை அழைக்கிறார்.

4) இறைமக்களின் அடுத்த தலைவராக யோசுவாவை அவர் ஏற்படுத்துகின்றார். இறுதியாக, கடவுளின் உண்மைத் தன்மையைப் போற்றிப் புகழ்ப்பா ஒன்று பாடி, இசுரயேல் குலங்களுக்கு ஆசி வழங்கியபின், யோர்தான் ஆற்றுக்குக் கிழக்கே மோவாபு நாட்டில் இறக்கின்றார்.

கடவுள் இசுரயேல் மக்கள் மீது பேரன்பு கொண்டு, அவர்களுக்கு விடுதலை அளித்துத் தம் ஆசியை வழங்குகிறார். இதனை அவர்தம் மக்களும் நினைவில் கொண்டு அவர்மீது அன்பு கூர்ந்து அவரைப் பணிந்தால் அவர்கள் வாழ்வைப் பெற்று அவர்தம் ஆசியைத் தொடர்ந்து பெறுவர் என்பதே இந்நூலின் மையக் கருத்து ஆகும். "கட்டளைகளுள் முதன்மையானது எது?" என்ற வினாவிற்கு இயேசு கிறிஸ்து தந்த விடை இந்நூலின் (6:4-6) இடம் பெற்றுள்ளது சிறப்புக்குரியது.

## நூலில் ஒருமையும் பன்மையும்
எபிரேய மூலத்தில் ஒருமையும் (நீ, உன்...) பன்மையும் (நீங்கள், உங்கள்...) கலந்து காணப்படுகின்றன. ஆயினும் இந்நூலின் தமிழ்ப் பெயர்ப்பில் பொருள் இலக்கண அமைதிக்கேற்ப அவை முறைப்படுத்தப்பட்டுள்ளன.

## இணைச் சட்டம் - நூலின் பிரிவுகள்

## மேற்கோள்கள்

பகுப்பு:பழைய ஏற்பாடு நூல்கள்
அண்டர்

**அண்டர்** என்போர் சங்க கால நாட்டுமக்களில் ஆயர்(இடையர்) குடியை சேர்ந்த மக்கள் ஆவர். **குதிரைமீது சென்று ஆனிரைகளை மேய்த்தவர்கள்.**

*அண்டர் குடிமக்கள் சிறந்த குதிரை வீரர்கள்.
*அண்டர் எருதுகளைக் கயிற்றில் பிணைத்து ஓட்டிச் செல்வர்.
*நள்ளி நாட்டுக் காடுகளில் அண்டர் குடிமக்கள் வாழ்ந்தனர். குதிரை மீது ஏறி ஆனிரை மேய்ப்பது இவர்கள் தொழில். இவர்கள் வழங்கும் நெய் மிகச் சிறந்தது.
*மாஅல் யமுனைத் துறையில் அண்டர் மகளிர் ஆடைக்காக மரத்தை மிதித்துக் கிளைகளை வளைத்துத் தந்தான்.
*அண்டர்மகன் குறுவழுதியார் சங்க காலப் புலவர்களில் ஒருவர்.

## அடிக்குறிப்பு

பகுப்பு:சங்க காலச் சமூகம்
பகுப்பு:சேரர் போர்கள்
சீலா

**சீலா** ஒரு தமிழ்த் திரைப்பட நடிகை ஆவார். இவர் நந்தா மற்றும் வீராசாமி போன்ற திரைப்படங்களில் நடித்ததிற்காக அறியப்பட்டார். இவர் சுமார் 20க்கும் மேற்பட்ட திரைப்படங்களில் குழந்தை நட்சத்திரமாக நடித்துள்ளார்.

## திரைப்படங்கள்

## குறிப்புகளும் மேற்கோள்களும்

## வெளி இணைப்புகள்
* 

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:சென்னை நடிகைகள்
அதுர்ஸ்

***அதுர்ஸ்*** (; *நடுக்கம்*) என்பது 2010-ம் ஆண்டு வெளிவந்த தெலுங்கு மொழித் திரைப்படமாகும். இத்திரைப்படத்தில் ஜூனியர் என்டிஆர், நயன்தாரா மற்றும் சீலா நடித்துள்ளனர். இத்திரைப்படத்தை வி. வி. விநாயக் இயக்கியுள்ளார். இத்திரைப்படத்திற்கு தேவி ஸ்ரீ பிரசாத் இசையமைத்துள்ளார். இத்திரைப்படம் "ஜுட்வா நம்பர் - 1" என்ற பெயரில் மொழிபெயர்ப்பு செய்யப்பட்டது.

## கதைச் சுருக்கம்
இரட்டப்பிறவிகளான நரசிம்மாவும், நரசிம்மாசாரியும் (ஜூனியர் என்டிஆர்) பிறப்பின் போதே பிரிக்கப்படுகின்றனர். நரசிம்மா அவருடைய தாயாரால் வளர்க்கப்பட்டு ஒரு காவல் அதிகாரியின் கீழ் பணி செய்கிறார். சாரி ஒரு அய்யங்கார் குடும்பத்தால், மிகவும் ஆச்சாரமாக  வளர்க்கப்படுக்றார். இந்நிலையில் ஆசிஷ் வித்யார்த்தியும், மஹேஷ் மஞ்ச்ரேக்கரும் இரானுவ விஞ்ஞானியின் (ஜூனியர் என்டிஆரின் தந்தை) குடும்பத்தைத் தேடுகிறார். அதன் பிறகு நடக்கும் விடயங்களை அழகாக சொல்லியிருக்கிறார் விநாயக்.

## நடிப்பு
* ஜூனியர் என்டிஆர் - நரசிம்மாவாகவும் / நரசிம்மாச்சாரிவாகவும்
* நயன்தாரா - சந்தரகலாவாக (சந்து)
* சீலா - நந்துவாக
* பிரம்மானந்தம் - பட்டாச்சார்யாவாக (பட்டு)
* சாயாஜி சிண்டே
* ஆஷிஷ் வித்யார்த்தி

## வெளியீடு
இத்திரைப்படம் ஏப்ரல், 23 2008-ம் ஆண்டு வெளியானது. இத்திரைப்படம் "ஜுட்வா நம்பர். 1" என்ற பெயரில் இந்தியில் மொழிபெயர்க்கப்பட்டது.

## பாடல்

டிசம்பர் 3, 2009 இத்திரைப்பட பாடல் வெளியானது.

## குறிப்புகளும் மேற்கோள்களும்

## வெளி இணைப்புகள்
* Full film Telugu dialogue with optional English subtitles, YouTube hosted, courtesy of MAA TV.

பகுப்பு:2010 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
கலசக்காடு ஆ மீட்டான் கல்வெட்டு

thumb|வலது|270px|ஆ மீட்டான் கல்வெட்டு

புதுக்கோட்டைக்கு அருகில் உள்ள கலசக்காடு  என்னுமிடத்தில் தாமிழி எழுத்துக் கல்வெட்டு 2012 ஆம் ஆண்டு கண்டுபிடிக்கப்பட்டு, அந்தக் கல் இப்போது தஞ்சைப் பல்கலைக் கழத் தொல்லியல் துறையின் பாதுகாப்பில் உள்ளது. கண்டறிந்தவர்  தஞ்சைப் பல்கலைக் கழக ஆய்வு மாணவர் தங்கதுரை. 
இந்தக் கல்வெட்டிலுள்ள வரிகளில் காணப்படும் எழுத்துக்களை ஆய்வாளர்கள் அடியில் காணுமாறு படிக்கின்றனர்.

* 1. கோவெண் கட்டி[றை/ணை] நெதிரா
* 2. நை தாலன் கோளூர் வல்லாகோட்
* 3. ஆ சேர ஈதாது ஏ[வ] ஆதணி[ய] நாரு
* 4. ஆ[சி]ரிக படை தாணையன் கண்ட‌
* 5. குமாரன் கல்   
## செய்திகள்
* வெண்காடு என்னும் ஊரை ஆண்ட அரசன் **கோ வெண்காட்டு இறை** என்று குறிப்பிடப்படுகிறான்.    
* இவன் பெயர் தாலன் இது இந்தப் பெயருக்கு முன்னால் இருக்கும் எழுத்து சரியாகப் படிக்கப்படும்போது **ஆலன்** என்பது தெரியவரும்.
* கோளூர் மன்னன் வல்லாகோள்  செய்தான்.
* இதனை மீட்டவன் பெயர் **குமாரன்**. இவனுக்கு இந்த நடுகல் நாட்டப்பட்டு எழுத்துக்கள் பொறிக்கப்பட்டுள்ளன. குமாரன் என்னும் சொல் சங்க இலக்கியங்களில் இல்லை. குமரன் என்னும் சொல் சிலப்பதிகாரம், மணிமேகலை ஆகிய நூல்களில் பயின்றுவருகின்றன.   
* இவன் வெண்காட்டிறை எனப்பட்ட அரசனின் படைதாணையன் 

## ஆகோள்
சங்க இலக்கியங்களில் வெட்சித் திணை, கரந்தைத் திணை போன்ற திணைகள் ஆநிரை கவர்தல், ஆநீரை மீட்டல் போன்ற போர் முறைகளை கூறுகின்றன. இந்த இரண்டு போர்களிலும் வீர மரணம் அடைந்தவர்களைப் போற்றும் வகையில் நடுகற்கள் நடப்பட்டன. அவற்றுள் ஆகோள் என்ற எழுத்துக்கள் பொறிக்கப்பட்டிருக்கும். இதிலும் அது காணப்படுவதால் இதில் குறிப்பிடப்படும் வீரன் வெட்சிப்போரிலோ கரந்தைப்போரிலோ இறந்திருக்க வேண்டும் என்று தெரிகிறது.

## வீரனும் காலமும்
இந்த ஆகோள் கல்வெட்டு "பொன் கொங்கர் வின்னக்கோன்" என்ற சங்ககால அரசனின் ஆட்சியின் கீழ் நடந்த ஆகோளின் போது இறந்த கானங்கி குமரன் என்ற அடவனாற்றுப் படை வீரனுக்காக எழுப்பப்பட்டது. இதன் எழுத்தமைதியை கொண்டு இது கிபி. இரண்டாம் நூற்றாண்டினது என்று தமிழக தொல்லியல் துறையினர் கணித்துள்ளனர். இந்த விண்ணக்கோன் என்ர அரசன் கோ வெண்கட்டி என்ர அரச்னுக்குப் பின் ஆண்டவன். அதனால் இந்த இரண்டு அரசர்களின் கால்ததை கணிப்பத்ற்கும்  இக்கல்வெட்டு உதவியாய் அமைகிறது.

## கல்லும் கோட்டையும்
இக்கல் 2 அடி நீளமும் 2 அடி உயரமும் 10 செமீ பருமனும் கொண்டுள்ளது. இது கி.பி. 2ஆம் நூற்றாண்டு தமிழ் பிராமி எழுத்துக்களால் எழுதப்படுளது. இக்கல் கண்டறியப்பட்ட இடம் தற்போது பொதுமக்கள் துணி துவைக்கும் இடமாக இருக்கிறது. இக்கல்லின் பக்கம் ஒரு கோட்டை இருக்கலாம் என்பதும் அக்கோட்டையின் ஆதிக்கம் 40 ஏக்கர் நிலப்பரப்பு பரந்திருக்கலாம் என்பதும் அதில் இக்கல்வெட்டு உள்ள பகுதியும் படை திரட்டும் இடமாக அமைந்திருக்கலாம் என்பதும் ஆராய்ச்சியாளர் கருத்து.

## இதனையும் காண்க
* பண்டைய இந்தியக் கல்வெட்டுக்கள்

## மூலம்
* http://www.deccanchronicle.com/channels/cities/others/2nd-century-hero-stone-discovered-394 
* http://www.thehindu.com/news/states/tamil-nadu/article3662994.ece 
* /சங்க கால மறவர் கல் (பொ.ஆ.மு 400 - பொ.ஆ.மு 300)

## அடிக்குறிப்பு

பகுப்பு:தமிழ் பிராமிக் கல்வெட்டுகள்
பகுப்பு:நடுகற்கள்
பகுப்பு:இந்தியக் கல்வெட்டுகள்
சாக்கரிக் அமிலம்

**சாக்கரிக் அமிலம்** அல்லது **குளுக்காரிக் அமிலம்** என்பது C6H10O8 என்ற மூலக்கூறு வாய்பாடு உடைய ஒரு கரிமச் சேர்மம். இது குளுக்கோசை  ஆக்சிசனேற்றம் அடையச் செய்வதன் மூலம் கிடைக்கிறது.

சாக்கரிக் அமிலத்தின் உப்புகள் சாக்கரேட்டுகள் எனப்படுகின்றன.
## மேற்கோள்கள்


பகுப்பு:கரிம வேதியியல்
சாக்கரின்

**சாக்கரின்** என்பது செயற்கை இனிப்பூட்டிகளுள் ஒன்று. இது கரும்புச் சர்க்கரையான சுக்ரோசை விட அதிக இனிப்பானது. ஆனால் ஒருவகை உலோகச் சுவையைத் தரக்கூடியது. மிட்டாய்கள், மருந்துகள், பற்பசை ஆகியவற்றை இனிப்பாக்க இது பயன்படுத்தப்படுகிறது.

மனித உடல்நலத்திற்கு ஊறு விளைவிக்கக் கூடியதெனக் கருதப்பட்ட இது தற்போது அவ்வாறு கருதப்படுவதில்லை.

## மேற்கோள்கள்

பகுப்பு:வேதிச் சேர்மங்கள்
அயோடின் எண்

**அயோடின் எண்** (*Iodine Number*) என்பது 100 கிராம் கொழுப்பு எண்ணெயை நிறைவுற்ற கொழுப்பாக்கத் தேவைப்படும் அயோடினின் அளவு (கிராமில்) ஆகும். கீழ்வரும் அட்டவணையில் கொழுப்புகளும் அவற்றின் அயோடின் எண் மதிப்பும் தரப்பட்டுள்ளன. நிறைவுற்ற கொழுப்பின் அயோடின் எண் குறைவாகவும் நிறைவுறாக் கொழுப்பின் அயோடின் எண் அதிமாகவும் இருப்பதைக் காண முடியும்.

பகுப்பு:பகுப்பாய்வு வேதியியல்
பகுப்பு:அயோடின்
ஜூனியர் என்டிஆர்

**நந்தமூரி தாரக ராமாராவ்** (பிறப்பு 20, 1983), பெரும்பாலும் **ஜூனியர் என்டிஆர்**, என்று அறியப்படும் இவர், தெலுங்குத் திரைப்பட நடிகர், குச்சிப்புடி நடன கலைஞர்,  மற்றும் பின்னணிப் பாடகர். இவர் முன்னாள் ஆந்திரப் பிரதேச முதல்வர் என். டி. ராமாராவுடைய பேரன் ஆவார். தாரக் தன்னுடைய சிறுவயதில் நடித்த, *பிரம்ம ரிஷி விஷ்வாமித்ரா* (1991) மற்றும் *இராமாயணம்* (1997) திரைப்படத்திற்காக சிறந்த குழந்தை நட்சத்திரத்திற்கான விருதை 1998 ஆம் ஆண்டு பெற்றார்.

ஐந்து வருடங்களுக்குப் பின்னர், இவர் *நின்னு சூடாலனி* (2001) திரைப்படத்தில் முதன்மை கதைப்பாத்திரத்தில் நடித்தார். அதன்பிறகு பல திரைப்படங்களிலும் நடிக்க ஆரம்பித்தார். இவர் தாத்தா ஆரம்பித்த தெலுங்கு தேசக் கட்சிக்காக தேர்தலில் ஆதரவு திரட்டினார்.

## மேற்கோள்கள்

## வெளி இணைப்புகள்
* 
* JrNTR.com

பகுப்பு:தெலுங்குத் திரைப்பட நடிகர்கள்
பகுப்பு:1983 பிறப்புகள்
பகுப்பு:வாழும் மக்கள்
பகுப்பு:குச்சிப்புடி நடனக் கலைஞர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்கு மக்கள்
நாள அழற்சி

**நாள அழற்சி** (Vasculitis) என்பது அழற்சியினால் குருதிக்குழல்கள் சிதைக்கப்படும் பலவகைப்பட்ட சீர்குலைவுகளின் தொகுப்பைக் குறிக்கும். தமனிகளும், சிரைகளும் இந்நோயால் பாதிப்படைகின்றன. சிலநேரங்களில், நிணநீர் குழாயழற்சி நாள அழற்சியின் ஒரு வகையாகக் கருதப்படுகிறது. வெள்ளையணுக்கள் இடம்பெயர்ந்து அழிவினை ஏற்படுத்துவதை முதன்மையாகக் கொண்டதே நாள அழற்சியாகும். நாள அழற்சியில் சிரைகளும், தமனிகளும் அழற்சியால் பாதிக்கப்பட்டாலும், சிரையழற்சி (phlebitis), தமனியழற்சி (arteritis) ஆகியவைத் தனித்தனியான நோய்களாகும்.

## சான்றுகள்


பகுப்பு:நோய்கள்
பகுப்பு:அழற்சி
கப்பல் மணி

**கப்பல் மணி** என்பது கப்பலில் நேரத்தைக் குறிக்கப் பயன்படுகிறது, மேலும் மாலுமிகள் இதன்மூலம் தங்கள் பணி கடிகாரத்தை சரி செய்து கொள்ளவும் உதவுகிறது. பொதுவாக இது பித்தளை அல்லது வெண்கலத்தால் செய்யப்படுகிறது, மேலும் இதில் கப்பலின் பெயர் பொறிக்கப்பட்டிருக்கும். பாரம்பரியமாக கப்பலின் சமையல்காரர் அல்லது அவரின் பணியாளர்கள் கப்பலின் மணியை ஒலிக்கச் செய்யும் பணியைப் பெற்றிருப்பார்கள்.

## மேற்கோள்கள்

## வெளியிணைப்புகள்
* 
* How to implement US Navy ships bells sounds on an Android phone.
* Discovery of a ship's bell by underwater archaeologists on a colonial shipwreck lost off St. Augustine, Florida in the late 1700s. 

பகுப்பு:கப்பல்கள்
பாரதி புடையெழுத்து

200px|thumb|பிரெய்ல் வடிவத்தில் தமிழ் என்னும் சொல்
**பாரதி புடையெழுத்து** அல்லது **பாரதி பிரெயில்** எனப்படுவது லூயி பிரெயில் வடிவமைத்த ஆறு புள்ளி அமைப்பை அடிப்படையாகக் கொண்டு இந்திய மொழிகளுக்காக உருவாக்கப்பட்டுள்ள ஓர் புடையெழுத்து முறைமை ஆகும். ஆறு புள்ளிகள் மூன்று  கிடைவரிசைகளாகவும் இரண்டு நெடு வரிசைகளாகவும் அமைக்கப்பட்டுள்ள அமைப்பு 64 எழுத்துருக்களை சார்பாள வல்லன. 1951ஆம் ஆண்டில் பெய்ரூத் நகரில் கூடிய கருத்தரங்கொன்றில்  இந்தியா, பாக்கித்தான் மற்றும் இலங்கை நாடுகளில் வழங்கும் பெரும்பான்மையான மொழிகளை ஒலிப்புகளை அடிப்படையாகக் கொண்ட ஆறு புள்ளி அமைப்பை உருவாக்கும் கருத்தாக்கம் ஏற்பட்டது.

இந்திய மொழிகள் அனைத்துமே ஒலிசார் எழுத்துருக்களை கொண்டிருப்பதால் அனைத்து மொழிகளுக்கும் பொதுவான ஓர் சீர்தரத்தை உருவாக்குது எளிதாக அமைந்தது. இந்திய மொழிகளில் புடையெழுத்து ஆவணங்கள் தயாரிக்க பாரதி பிரெயிலே இந்திய அரசால் பரிந்துரைக்கப்பட்டுள்ளது. 

இது அனைத்து இந்திய மொழிகளுக்கும் ஆங்கிலத்திற்கும் பொதுவானதாக உள்ளதால் பன்மொழி ஆவணங்களில் மொழி மாறுவதைக் குறிக்க குறியீடு இல்லாதது குறையாக உள்ளது. ஆனால் பெரும்பாலான ஆவணங்களில் ஆங்கிலமும் இந்தியமொழி ஒன்று மட்டுமே கலந்திருப்பதால் இவற்றை உள்ளடக்கம் கொண்டு பிரித்தறிய இயலும். ஆனால் இரு இந்திய மொழிகள் கலந்த ஆவணங்களில் இது கடினமாக இருக்கக் கூடும். இதற்கு தீர்வாக மொழி மாற்றங்களை பத்தி வாரியாகவோ பக்க வாரியாகவோ அமைத்திட பரிந்துரைக்கப்படுகிறது. ஆங்கில அமைப்பில் உள்ள வரிகளுக்கான சார்பாள்மை இல்லாததால் எழுத்து எழுத்தாக கற்க வேண்டியிருக்கும். இதனால் இந்திய மொழிகளுக்கான பயிற்சிக்காலம் கூடுதலாக வேண்டி உள்ளது.

## தமிழ் மொழிக்கான அமைப்பு
* தமிழ் பிரெய்ல்

## மேற்கோள்கள்

## வெளி  இணைப்புகள்
* Duxbury DBT braille translation software supports Bharati Braille and most major languages of the world

பகுப்பு:தமிழ் எழுத்துமுறை
பகுப்பு:இந்தி
இந்திய மாநில அரசுகள்

**இந்தியாவில் மாநில அரசுகள்** என்பன பட்டியலிடப்பட்ட 29 இந்திய மாநிலங்களை ஆட்சி செய்யும் அரசுகளாகும். ஒவ்வொரு மாநிலத்திலும் மக்களால் தேர்ந்தெடுக்கப்படும் கட்சியைச் சேர்ந்த அமைச்சரவை முதன்மை அமைச்சர் (பொதுவாக முதலமைச்சர்) ஒருவரால் தலைமையேற்று நடத்தப்படுகிறது. இவரே மாநில அரசில் அதிக அதிகாரம் பெற்றவராவார். இந்திய மாநிலங்களில் ஜம்மு காஷ்மீர் மாநிலத்திற்கு மட்டும் இந்திய அரசியலமைப்புச் சட்டம் சரத்து 370 ன் படி சிறப்பு அந்தஸ்து வழங்கப்பட்டுள்ளது( தற்போது அது நீக்கப்பட்டு விட்டது). இந்திய அரசியலமைப்பு சட்டம் அதிகாரங்களை மத்திய மாநிலங்களுக்கு இடையே பிரித்து வழங்குகிறது. இதில் ராணுவம், வெளியுறவு போன்ற துறைகளை மத்திய அரசும் சட்டம் ஒழுங்கு காவல் போன்ற பணிகளை மாநில அரசுகளும் மேற்கொள்கின்றன. மாநில அரசுகளுக்கு வருமான மூலங்களாக விற்பனை வரி, பத்திரப் பதிவு வருமானம் முதலியன ஒதுக்கப்பட்டுள்ளன.

## அவைகள்
இந்தியாவின் ஆந்திரப் பிரதேசம், கர்நாடகா, மகாராஷ்டிரா, பீகார், உத்திரப்பிரதேசம் மற்றும் தெலுங்கானா ஆகிய ஆறு மாநிலங்களில் மட்டும் சட்டமன்றங்கள் கீழவை மற்றும் மேலவை என்ற இரட்டை அவைகள் ஆட்சியும் மற்றைய மாநிலங்களில் ஓரவை ஆட்சியும் நடைபெறுகின்றன.

## அரசமைக்கப்படும் விதம்
மாநில ஆளுனர், மாநில வாக்காளர்களின் மூலம் தேர்ந்தெடுக்கப்பட்டு பெரும்பான்மை பெற்ற கட்சியை ஆட்சியமைக்க அழைக்கிறார். அதனைத் தொடர்ந்து தலைமை அமைச்சர் அல்லது முதலமைச்சர் தலைமையில் அவருக்கு உதவியாக சில அமைச்சர்களும் உறுதிமொழி எடுத்து ஆட்சியமைக்கின்றனர்.

## அதிகாரப் பகிர்வு
மத்திய அரசிற்கும் மாநிலங்களுக்கும் இடையேயான அதிகாரப் பகிர்வு தொடர்பாக ஆராய்ந்து குறைகள் களைவதற்காக சர்காரியா குழு அமைக்கப்பட்டு அக்குழுவின் பரிந்துரைகள் சில செயல்படுத்தப்பட்டன.

## பட்டியலிடப்பட்ட இந்தியா மாநிலங்கள்
thumb|300px|மாநிலங்கள் மற்றும் ஒன்றியப் பகுதிகளை குறிக்கும் இந்திய வரைபடம். விவரங்கள் இடதுபுறம் பட்டியலிடப்பட்டுள்ளன.
# ஆந்திரப் பிரதேசம்
# அருணாச்சல் பிரதேசம்
# அஸ்ஸாம்
# பீகார்
# சத்தீஸ்கர்
# கோவா
# குஜராத்
# அரியானா
# இமாசலப் பிரதேசம்
# ஜம்மு காஷ்மீர்
# ஜார்க்கண்ட்
# கர்நாடகம்
# கேரளம்
# மத்தியப் பிரதேசம்
# மகாராஷ்டிரம்
# மணிப்பூர்
# மேகாலயா
# மிசோரம்
# நாகாலாந்து
# ஒரிஸா
# பஞ்சாப்
# ராஜஸ்தான்
# சிக்கிம்
# தமிழ் நாடு
# திரிபுரா
# உத்தரகண்ட்
# உத்தரப் பிரதேசம்
# மேற்கு வங்காளம்

பகுப்பு:இந்திய மாநிலங்களும் பிரதேசங்களும்
முருகய்யன் (கதைமாந்தர்)

**முருகய்யன்** கல்கி எழுதிய பொன்னியின் செல்வன் புதினத்தின் கதாப்பாத்திரம். இவர் கோடிக்கரையில் வசிக்கின்ற படகோட்டி ஆவார். மேலும் ராக்கம்மாள் என்ற பாண்டிய ஆபத்துதவியின் கணவனாகவும், படகோட்டி பெண்ணான பூங்குழலியின் அண்ணனுமாவார்.

## கதாப்பாத்திரத்தின் இயல்பு
கோடிக்கரையில் வசித்து வரும் தியாகவிடங்கரின் மகன் முருகய்யன் ஒரு படகோட்டி அவனைத் தேடி வரும் இருவர், பழுவூர் இளையராணி ஈழத்திற்கு செல்லத் தங்களை அனுப்பியதாகக் கூறுகின்றனர். முருகய்யன் முதலில் செல்ல மறுத்தபோதும், அதிகப் பணம் தருவதாக கூறியதனால், மனைவி ராக்கம்மாள் வற்புறுத்தலினால் செல்கிறான். இளவரசர் அருள்மொழி வர்மனைக் கொல்லவே அவர்கள் ஈழத்திற்கு வந்தனர் என்ற உண்மையை பூங்குழலி விளக்குகிறாள். தன்னுடைய தவறினை உணர்ந்து இளவரசரிடம் மன்னிப்பு கேட்கிறான் முருகய்யன்.

நாகப்பட்டினத்தில் ராக்கம்மாள், யானைப்பாகன், மந்திரவாதி ரவிதாசன் மூவரும் பேசிக் கொண்டதிலிருந்து, அடுத்தநாள் யானைக்கு மதம் பிடிக்கும் என்ற தகவலை இளவரசரைச் சந்தித்துச் சொல்கிறான். இளவரசரும் அந்த எச்சரிக்கையை ஏற்று கவனமாக இருந்து, தஞ்சைக்கு யானையின் மூலமே தப்பிச் செல்கிறார். அதன் பின் யானைப்பாகனைக் கண்டறிந்து உண்மையை அறிகிறான்.

## நூல்கள்
முருகய்யனை கதைபாத்திரமாக கொண்டு வெளிவந்துள்ள நூல்கள்.

* பொன்னியின் செல்வன் - கல்கி

## இவற்றையும் பார்க்கவும்

பகுப்பு:பொன்னியின் செல்வன் கதை மாந்தர்கள்
தியாகவிடங்கர் (கதைமாந்தர்)

**தியாகவிடங்கர்** கல்கி எழுதிய பொன்னியின் செல்வன் புதினத்தில் வருகின்ற கோடிக்கரை கலங்கரை விளக்கினை பராமரிப்பு செய்கின்றவர். மேலும் பூங்குழலி, முருகய்யன் ஆகியோரின் தந்தையும், ராக்கம்மாளின் மாமனாரும் ஆவார்.

## கதாப்பாத்திரத்தின் இயல்பு
கல்கியின் பொன்னியின் செல்வன் புதினத்தில், கலங்கரை விளக்கத்தைப் பராமரிக்கும் பணியின் நிமித்தமாக கோடிக்கரையில் வசிப்பவர் தியாகவிடங்கர். இவர் பூங்குழலி மற்றும் முருகய்யனின் தந்தையாவார். பழுவூர் இளையராணி நந்தினிதேவியின் உத்தரவினால் இருவர் ஈழத்திற்கு செல்வதற்காக முருகய்யனை படகோட்ட அழைத்துச் சென்றுவிட்டனர். அடுத்து பழையாறை இளவரசி குந்தவை நாச்சியாரின் ஓலையுடன் வந்திருந்த வல்லவரையன் வந்தியத்தேவன் ஈழத்திற்கு செல்ல படகோட்டும் நபர்கள் யாருமில்லை. என்பதை அறிகிறான். அப்போது வந்தியத்தேவனிடம் பூங்குழலியைப் போல படகோட்டுபவர் யாருமில்லை, ஆனால் அவள் சம்மதத்தினைப் பெற சிறிது கனிவுடனும் கவனுத்துடனும் அணுக வேண்டும் என்று ஆலோசனை கூறுகிறார் தியாகவிடங்கர். அதன்படியே அவளைச் சம்மதிக்க வைத்து ஈழத்தினை அடைகிறான் வந்தியத் தேவன்.

## நூல்கள்
தியாகவிடங்கரை கதைபாத்திரமாக கொண்டு வெளிவந்துள்ள நூல்கள்.

* பொன்னியின் செல்வன் - கல்கி

## இவற்றையும் பார்க்கவும்
சிரையழற்சி

**சிரையழற்சி** (Phlebitis) என்பது சாதாரணமாக நம் கால்களில் உள்ள சிரைகளில் ஏற்படும் அழற்சியினைக் குறிக்கும். சிரையழற்சி, சாதாரணமாக நம் கால்களில் உள்ள ஆழ்ந்த சிரைகளில், குருதியுறைகள் உருவாவதுடன் (இரத்தக் குழாய்க் கட்டியுடன்; thrombosis) சேர்ந்திருந்தால் இதை உறைவுச்சிரையழற்சி (thrombophlebitis) என்கிறோம். இந்த உறைகட்டிகள் நுரையீரலுக்குச் சென்று உயிர்ச்சேதத்தினை விளைவிக்கக்கூடிய சுவாசப்பை இரத்த உறைகட்டியடைப்புகள் (pulmonary embolisms) உருவாகக் காரணமாகக்கூடும்.

## மேற்கோள்கள்


பகுப்பு:நோய்கள்
பகுப்பு:அழற்சி
தமனியழற்சி

**தமனியழற்சி** (Arteritis) என்பது தமனிச் சுவர்களில் ஏற்படும் அழற்சியைக் குறிக்கும். இது சாதாரணமாகக் கிருமிகளாலோ அல்லது தன்னெதிர்ப்பு வினைகளாலோ ஏற்படுகிறது. சில உடல் நல சீர்குலைவுகள் தமனியழற்சியை முதன்மையாகக் கொண்டுள்ளன,  (உ- ம்) தகாயசு தமனியழற்சி (Takayasu's arteritis), மாபெருஞ்செல் தமனியழற்சி (Giant cell arteritis), பல்தமனி அழற்சி (Polyarteritis nodosa).

மேலும், பல நோய்களில் தமனியழற்சி இணைந்த அல்லது இயல்பற்ற நோயறிகுறியாகக் காணப்படுகிறது. எடுத்துக்காட்டாக, கேண்டிடா ஆல்பிகன்ஸ் பூசணத்தீங்குயிரியினால் ஏற்படும் தமனியழற்சியைக் கூறலாம்.

## மேற்கோள்கள்


பகுப்பு:நோய்கள்
பகுப்பு:அழற்சி
அனுபவச் சூத்திரம்

இரசாயனவியலில் இரசாயனச் சேர்வையொன்றின் **அனுபவச் சூத்திரம்** என்பது, அச் சேர்வையிலுள்ள மூலகங்களின் எளிய முழுவெண் விகிதமாகும். உதாரணமாக, ஐதரசன் பரவொட்சைட்டின் (H2O2) அனுபவச் சூத்திரம் HO ஆகும்.

அனுபவச் சூத்திரம் மூலம் அச் சேர்வையின் கட்டமைப்பு, சமபகுதியங்கள் அல்லது அச்சேர்வையிலுள்ள உண்மையான அணுக்களின் எண்ணிக்கை போன்ற எதையுமே அறிந்துகொள்ள முடியாது. மேலும் அயன் சேர்வைகள் மற்றும் SiO2 போன்ற இராட்சத மூலக்கூறுகளின் சூத்திரத்தைக் குறிப்பிடவும் பயன்படுத்தப்படுகிறது.

இதற்கு மறுதலையாக மூலக்கூற்றுச் சூத்திரம் மூலக்கூறு ஒன்றில் உள்ள ஒவ்வொரு வகையான அணுக்களின் எண்ணிக்கையையும் கட்டமைப்புச் சூத்திரம் அதன் கட்டமைப்பையும் அடையாளப்படுத்தும்.

உதாரணமாக, குளுக்கோசு (), ரைபோசு (), அசெற்றிக் அமிலம் (), மற்றும் ஃபோமல்டிகைட் () ஆகிய அனைத்தும் வித்தியாசமான மூலக்கூற்றுச் சூத்திரங்களைக் கொண்டிருப்பினும், இவை அனைத்தினதும் அனுபவச் சூத்திரம்:  ஆகும். இச்சூத்திரம் ஃபோமல்டிகைட்டுகான மூலக்கூற்றுச் சூத்திரமாகும். எனினும், அசெற்றிக்கமிலத்தின் சூத்திரம் இதன் அணுக்களின் எண்ணிக்கையின் இரு மடங்காகவும் ரைபோசின் சூத்திரம் ஐந்து மடங்காகவும், குளுக்கோசின் சூத்திரம் ஆறுமடங்காகவும் இருக்கும்.

உதாரணமாக, நேர்-எக்சேன் எனும் இரசாயனச் சேர்வை  எனும் கட்டமைப்புச் சூத்திரத்தைக் கொண்டுள்ளது. இது 6 காபன் அணுக்களும், 14 ஐதரசன் அணுக்களும் நேர்ச்சங்கிலியொன்றில் இருப்பதைக் காட்டுகிறது. எக்சேனின் மூலக்கூற்றுச் சூத்திரம்  ஆகவும், அனுபவச் சூத்திரம்  ஆகவும் இருக்கும். இதன் அனுபவச் சூத்திரத்திலிருந்து C:H விகிதம் 3:7 என அறிய முடியும். வித்தியாசமான சேர்வைகள் ஒரே அனுபவச் சூத்திரத்தைக் கொண்டிருக்கலாம்.

## மேற்கோள்கள்


பகுப்பு:பகுப்பாய்வு வேதியியல்
ஆங்க்

**ஆங்க்** *(Aang)* நிக்கலோடியன் தொலைக்காட்சியில் ஒளிபரப்பான அவதார்: தி லாஸ்டு ஏர்பெண்டர் அடைபட நிகழ்ச்சியின் முதன்மைக் கதாப்பாத்திரம்.

காற்று, நிலம், நீர், நெருப்பு ஆகிய நான்கு பூதங்களுள் ஒன்றை அடக்கி ஆளக்கூடியோர் புவியில் வாழ்ந்ததாகவும் அவதார் என்ற ஒருவர் மட்டும் இந்த நான்கையுமே அடக்கி ஆளக்கூடிய ஆற்றல் பெற்றிருந்ததாகவும் இந்தக் கதை சொல்கிறது. 100 ஆண்டுகளுக்கு முன்னர் இந்த அவதார் திடீரென மறைந்து விட்டார். ஆவி உலகோடு தொடர்பு கொள்ளக் கூடிய ஒரே ஆளான அவதார் இல்லாததால் உலகின் சமநிலை பாதிக்கப்படுகிறது. நெருப்பு நாடு மற்ற நாடுகளான நில நாடு, நீர் இனக்குழு, காற்றுத் துறவிக்குழு ஆகியோரை அடக்க ஆரம்பித்தது. நெருப்பு நாட்டு அரசன் உலகின் பேரரசனாய் முடிசூட்டிக் கொள்ள விரும்பினான். நெருப்பைத் தவிர மற்ற பூதங்களைக் கட்டுப்படுத்துவது தடைசெய்யப்பட்டுது. கடைசி அவதார் காற்றுத் துறவிக்குழுவில் தான் பிறப்பார் என்பது நன்கறியப்பட்டதால் காற்றுத் துறவிக்குழுவினர் அனைவரும் நெருப்பு நாட்டினரால் கொல்லப்பட்டனர். 

இந்நிலையில் நீர் இனக்குழுவைச் சேர்ந்த கட்டாரா மற்றும் அவளது சகோரனான சூக்கோ இருவரும் உறைபனிப் பாளத்தில் இருந்த ஒரு சிறுவனையும் பறக்கும் காட்டெருமையையும் கண்டறிகின்றனர். அவன் தான் ஆங்க். காற்றுத் துறவிக் குழுவில் தப்பி வாழும் ஒரே ஒரு சிறுவன்.

## மேற்கோள்கள்

பகுப்பு:கதை மாந்தர்கள்
உருசியாவிலுள்ள உலகப் பாரம்பரியக் களங்கள்

யுனெஸ்கோவினால் நிர்வகிக்கப்படும் உலக பாரம்பரியக் களங்களில் 25 பாரம்பரியக் களங்கள் உருசியாவில் காணப்படுகின்றன. இது உலக பாரம்பரியக் களங்களின் பட்டியலில் ஒன்பதாவது இடத்தில் உள்ளது. இவற்றில் 15 பண்பாட்டுக் களங்களும், 10 இயற்கைக் களங்களும் இருக்கின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை உருசியா அக்டோபர் 12, 1988 இல் ஏற்றுக் கொண்டது

## படத்தொகுப்பு

File:Rock in Sikhote-Alin.jpg|Central Sikhote-Alin
File:Вид с озера Лебедь на залив.jpg|Curonian Spit
Image:Ukok Plateau 2.jpg|Golden Mountains of Altai
File:Olchon Shaman Rock.jpg|Lake Baikal
Image:Wrangel-island-sat.jpg|Natural System of Wrangel Island Reserve
File:Plato Putorana 03.jpg|Putorana Plateau
Image:Uvs-noor.jpg|Uvs Nuur Basin
File:Four herous01.JPG|Virgin Komi Forests
Image:Klyuchevskoi.jpg|Volcanoes of Kamchatka
Image:Rododendron1.jpg|Western Caucasus
File:Trinitylavra.jpg|Architectural Ensemble of the Trinity Sergius Lavra
File:Moscow Kolomenskoye Ascension Church (14).jpg|Kolomenskoye, Church of the Ascension
Image:Derbent winter.jpg|Citadel, Ancient City and Fortress Buildings of Derbent
Image:Ferapontovo April 2007 0736.jpg|Ensemble of the Ferapontov Monastery
Image:Russie - Moscou - Novodevichy 4.jpg|Ensemble of the Novodevichy Conven
Image:Spas tower kazan.jpg|Historic and Architectural Complex of the Kazan Kremlin
Image:PalaceSquare.JPG|Historic Centre of Saint Petersburg and Related Groups of Monuments
Image:Yar downtown.JPG|Historic Centre of the City of Yaroslavl
File:Velikiy Novgorod Detinets 02.jpg|Veliky Novgorod|Historic Monuments of Novgorod and Surroundings
File:Kishi church 0.jpg|Kizhi Pogost
Image:Moscow RedSquare.jpg|Moscow Kremlin and Red Square
Image:Solovetsky Monastery.jpg|Cultural and Historic Ensemble of the Solovetsky Islands
Image:GoglandZ.jpg|Struve Geodetic Arc
Image:Bogolubovo Pokrova na Nerli Cerkov.jpg|White Monuments of Vladimir and Suzdal


## மேற்கோள்கள்

பகுப்பு:உருசியாவின் உலகப் பாரம்பரியக் களங்கள்
பகுப்பு:உருசியா
இயக்குதள-நிலை மெய்நிகராக்கம்

**இயக்குதள-நிலை மெய்நிகராக்கம்** (ஆங்கிலம்: Operating system-level virtualization) என்பது ஒர் இயக்குதளத்தின் கரு பல தனிமைப்படுத்தப்பட்ட இயக்குதளங்களை இயக்குவதற்கு வழிமுறை ஆகும்.  இத்தகைய மெய்நிகராக்கத்தில் ஒரு வகை இயங்குதளங்கள் (எ.கா லினக்சு) மட்டுமே பயன்படுத்த முடியும்.  ஓப்பின்விசி (OpenVZ), Virtuozzo, லினக்சு-விசேர்வர், சொலாரிசு விசேர்வர், சோலாரிசு சோன்சு, ஃபிறீ பி.எசு.டி செயிசு ஆகியவை இயக்குதள-நிலை மெய்நிகராக்க மென்பொருட்களுக்கு எத்துக்காட்டுக்கள் ஆகும்.

## மேற்கோள்கள்

பகுப்பு:மெய்நிகராக்கம்
வன்பொருள் மெய்நிகராக்கம்

**வன்பொருள் மெய்நிகராக்கம்** (ஆங்கிலம்: Hardware virtualization) என்பது ஒரு கணினி அல்லது வழங்கியின் பெளதீக வன்பொருளை புரவல் மென்பொருள் ஊடாக முழுமையாக நிர்வாகித்து ஒரு மெய்நிகராக்க கணினிச் சூழலை உருவாக்குதல் ஆகும்.  இவ்வாறு முழு வளங்களையும் மெய்நிகராக்குவதன் மூலம் ஒரே பெளதீக வன்பொருளில் பல விருந்துனர் இயங்குதளங்களை இயக்க முடியும்.  விருந்துனர் இயங்குதளங்கள் தாம் நேரடியாக பெளதீக வன்பொருளில் இயங்குவது போன்றே தொழிற்படுவதால் அவற்றில் எந்த மாற்றங்களையும் செய்ய வேண்டியதில்லை.  இந்த அணுகுமுறையில் சில கட்டளைகளை இயகுவதற்கு கண்காணிப்பாளாராகவும், இடைத்தரகரகவும் செயற்பட மெய்நிகராக்கி தேவை.  வி.எம்.வெயர், வேற்சுவல் பொக்சு, கைப்பர்-வி ஆகியவை வன்பொருள் மெய்நிகராக்க மென்பொருட்களுக்கு எடுத்துக்காட்டுக்கள் ஆகும்.

பகுப்பு:மெய்நிகராக்கம்
துணைமெய்நிகராக்கம்

**துணைமெய்நிகராக்கம்** (ஆங்கிலம்: Paravirtualization) என்பது பல இயங்குதளங்களை ஒரே பெளதீக வன்பொருளில் இயக்குதவதை ஏதுவாக்க உதவும் ஒரு வழிமுறை அல்லது மென்பொருள் ஆகும். வன்பொருள் மெய்நிகராக்கம் போலன்றி வன்பொருளில் எல்லா வளங்களையும் மெய்நிகராக்காமல், துணைமெய்நிகராக்க மென்பொருள் இயங்குதளங்களுடன் சேர்ந்து இயங்கி மெய்நிகராக்கத்தைச் செய்கிறது. இந்த சேர்ந்தியங்கலை ஏதுவாக்கும் வண்ணம் விருந்துனர் இயங்குதளங்கள் மாற்றி அமைக்கப்பட்டு இருக்க வேண்டும். சென், யூசர் மோட் லினக்சு (யு.எம்.எல்) ஆகியவை இத்தகைய மெய்நிகராக்கத்துக்கு எடுத்துக்காட்டுக்கள் ஆகும்.

பகுப்பு:மெய்நிகராக்கம்
ஓப்பின்விசி

**ஓப்பின்விசி** *(OpenVZ*, Open VirtualiZation) என்பது லினக்சு கருவையும் இயக்குதளத்தையும் பயன்படுத்தும் ஓர் இயக்குதள-நிலை மெய்நிகராக்க கட்டற்ற மென்பொருள் ஆகும். ஒரு பெளதிக வன்பொருளில் ஓப்பன்விசியைப் பயன்படுத்தி பல லினக்சு தனித்தியங்கும் இயக்குதளங்களை இயக்கலாம். இவ்வாறு தனித்தியங்கும் இயக்குதளங்கள் மெய்நிகர் கொள்கலங்கள் (virtual containers) அல்லது மெய்நிகர் தனியார் வழங்கிகள் (Virtual Private Servers - VPSs) அல்லது மெய்நிகர் சூழல்கள் (VEs) என்று அறியப்படுகிறன.

## வெளி இணைப்புகள்
* openvz.org

பகுப்பு:கட்டற்ற மற்றும் திறந்த மெய்நிகராக்க மென்பொருட்கள்
பகுப்பு:மெய்நிகராக்கம்
பொறையன்

பொறைநாட்டு அரசன் **பொறையன்**. இதில் பொறை என்னும் சொல் பாறையைக் குறிக்கும், பறை என்றும் பொருள் பெறும்.

பொறை என்னும் சொல் ஈகம், அறிவு,  பாரம் தாங்குதலையும் குறிக்கும். இதன் வழியே பொறை, பொறையன் என்னும் பெயருக்குக் குடிமக்களின் பாரத்தைத் தாங்குபவன் எனப் பொருள் காணலாம். இப் பெயர் பெற்ற அரசர்கள் 'பெரும்பொறை' என்றே குறிக்கப்படுகின்றனர். இந்த அரசர்கள் தம்மைக் குடிமக்களின் பாரம் தாங்குபவர்களாகக் கூறிப் பெயர் சூட்டிக்கொண்டனர்.

## அகப்பாடல்களில் பொறையர்
*தொண்டி பொறையனின் துறைமுகம்  மூவன் என்பவனின் பல்லைப் பிடுங்கி வந்து இந்தத் தொண்டியிலுள்ள தன் கோட்டைக் கதவில் பொறையன் பதித்துக்கொண்டான்.
*‘பசும்பூண் பொறையன்’ என்றும் ‘வென்வேல் பொறையன்’ என்றும் போற்றப்பட்ட பொறையன் கொல்லி நாட்டில் படை நடத்தினான். கொல்லியை நூறினான் (அழித்தான்)  வென்று தனதாக்கிக்கொண்ட பின் பொறையன் கொல்லி மலைக்கு அரசன் ஆனான்.

## 'இரும்பொறை' பெயர் பூண்டோர்
*பெருஞ்சேரல் இரும்பொறைthumb|163x163px|பொறை அரசர்களின் நாணயம் ஒன்று.
*இளஞ்சேரல் இரும்பொறை
*குட்டுவன் இரும்பொறை
*சேரமான் குடக்கோச்சேரல் இரும்பொறை
*சேரமான் கருவூர் ஏறிய ஒள்வாள் கோப்பெருஞ்சேரல் இரும்பொறை
*சேரமான் கணைக்கால் இரும்பொறை

## அடிக்குறிப்பு

பகுப்பு:சேரர் பெயர் முறைமை
கரு ஆதாரத்திலான மெய்நிகர் இயந்திரம்

கெ.வி.எம் என அறியப்படும் **கரு ஆதாரத்திலான மெய்நிகர் இயந்திரம்** (ஆங்கிலம்: Kernel-based Virtual Machine (KVM)) என்பது லினக்சுக்கான ஒரு மெய்நிகராக கட்டமைப்பு ஆகும்.  இது பல வன்பொருள் வளங்களை ஒப்புருவாக்கி, பல இயக்குதளங்களை ஒரு பெளதீக வன்பொருளில் இயக்க உதவுகிறது.  

## வெளி இணைப்புகள்
* www.linux-kvm.org
* Discover the Linux Kernel Virtual Machine

பகுப்பு:மெய்நிகராக்கம்
புரோக்சுமொக்சு மெய்நிகர் சூழல்

**புரோக்சுமொக்சு மெய்நிகர் சூழல்** (ஆங்கிலம்: Proxmox Virtual Environment) என்பது மெய்நிகராக்க வழங்கிகளை நிர்வாகிப்பதற்கான ஒரு வலை இடைமுகச் செயலி ஆகும்.  இது ஓப்பின்விசியையும் கே.வி.எம் இனையும் பயன்படுத்துகிறது.  இது ஒரு கட்டற்ற மென்பொருள்.  

## வெளி இணைப்புகள்
* புகோசுமொக்சு - அதிகாரபுர்வ வலைத்தளம்
* Container and hardware e-virtualization under one roof  - 

பகுப்பு:மெய்நிகராக்கம்
ஐக்கிய அமெரிக்காவிலுள்ள உலகப் பாரம்பரியக் களங்கள்

யுனெஸ்கோவினால் நிர்வகிக்கப்படும் உலக பாரம்பரியக் களங்களில் 21 பாரம்பரியக் களங்கள் ஐக்கிய அமெரிக்காவில் காணப்படுகின்றன. இது உலக பாரம்பரியக் களங்களின் பட்டியலில் பத்தாவது இடத்தில் உள்ளது. இவற்றில் 8 பண்பாட்டுக் களங்களும், 12 இயற்கைக் களங்களும், 1 கலப்பும் இருக்கின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை ஐக்கிய அமெரிக்கா டிசம்பர் 7, 1973 இல் ஏற்றுக் கொண்டது

வாசிங்டன், டி. சி.யில், செப்டம்பர் 5–8, 1978  நடைபெற்ற உலக பாரம்பரியக் குழுவின் இரண்டாம் அமர்வில், ஐக்கிய அமெரிக்காவிலுள்ள Mesa Verde National Park, Yellowstone National Park ஆகிய இரு இடங்களும், ஐக்கிய அமெரிக்காவில் இருந்து முதலாவது முறையாக உலகப் பாரம்பரியக் களங்களின் பட்டியலில் சேர்த்துக் கொள்ளப்பட்டது.


## படத்தொகுப்பு

File:MesaVerdeNationalParkCliffPalace.jpg|Mesa Verde National Park
File:YellowstonefallJUN05.JPG|Yellowstone National Park
File:GlacierBay3.jpg|Kluane / Wrangell – St. Elias / Glacier Bay / Tatshenshini-Alsek
File:Gcnp symmetry.jpg|Grand Canyon National Park
File:Everglades.jpg|Everglades National Park
File:Independence Hall.jpg|Independence Hall
File:Redwood National Park, fog in the forest.jpg|Redwood National and State Parks
File:Mammoth Cave Mammoth Dome.jpg|Mammoth Cave National Park
File:Olympic National Park coast.jpg|Olympic National Park 
File:Monks Mound in July.JPG|Cahokia
File:Sugarlands-bh1.jpg|Great Smoky Mountains National Park
File:San Felipe del Morro view across bay.jpg|La Fortaleza and San Juan National Historic Site
File:Statue of Liberty 7.jpg|Statue of Liberty
File:1 yosemite valley tunnel view 2010.JPG|Yosemite National Park
File:Chaco Canyon Chetro Ketl great kiva plaza NPS.jpg|Chaco Culture National Historical Park
File:Pāhoehoe and Aa flows at Hawaii.jpg|Hawaii Volcanoes National Park
File:Monticello 2010-10-29.jpg|Monticello and the University of Virginia
File:NMtrip-05-047.jpg|Taos Pueblo
File:View inside Carlsbad Cavern-62.JPG|Carlsbad Caverns National Park
File:St Mary Lake.jpg|Waterton-Glacier International Peace Park
File:Heterocentrotus_mammilatus.jpg|Papahānaumokuākea Marine National Monument


## மேற்கோள்கள்

பகுப்பு:ஐக்கிய அமெரிக்காவின் உலகப் பாரம்பரியக் களங்கள்
பகுப்பு:ஐக்கிய அமெரிக்கா
பேட்கேர்ள்

**பேட்கேர்ள்** (*Batgirl*) டிசி காமிக்ஸ் நிறுவத்தினால் உருவாக்கப்பட்ட கற்பனையான வரைகதை பெண் மீநாயகன் கதாப்பாத்திரமாகும். பேட்மேன் எனும் சூப்பர்ஹீரோ கதாநாயகனுக்கு துணைநிற்கும் வகையில் உருவாக்கப்பட்டுள்ளது. 1961 இல் பாப் கேனே மற்றும் பில் ஃபிங்கர் ஆகியோரால் பேட்வுமன் கதாப்பாத்திரம் அறிமுகம் செய்யப்பட்டது. இதுவே பேட்கேர்ள் கதாப்பாத்திரத்தின் முன்னோடியாகும். 1967 ஆம் ஆண்டு பார்பரா கோர்டனாக பேட்வுமனை மாற்றினார்கள். இறுதியாக பேட்கேர்ள் என்று 1960களில் டிசி காமிக்ஸின் பதிப்பாசிரியர் ஜூலியஸ் ஸ்க்வார்ட்ஸ் அறிமுகம் செய்வித்தார்.

## கதாப்பாத்திரத்தின் இயல்பு
1961 ல் பேட்வுமன் என்று அறிமுகமாகி, பார்பரா கோர்டனாக மாற்றம் அடைந்து பின்பு பேட்கேர்ளாக உள்ளார். பல்வேறு மாறுதல்களுக்கு உட்பட்டபடியால் பேட்கேர்ள் கதாப்பாத்திரத்தினை நான்கு முக்கிய நபர்கள் பங்கெடுத்து கொள்கின்றார்கள். 
*பெட்டி கேனே(Bette Kane)
*பார்பரா கோர்டன்(Barbara Gordon)
*கசன்ட்ரா கின்(Cassandra Cain)
*ஸ்டெப்ஹனி பிரவுன்(Stephanie Brown)

## வெளியீட்டு வரலாறு
*தி கில்லிங் ஜோக் (1988)
*நோ மேன்ஸ் லேன்ட்(1999)

## கலாச்சார தாக்கம்
### பெண்ணிய விளக்கங்கள்

## பிற ஊடகங்களில்

## வெளி இணைப்புகள்
*Batgirl at Don Markstein's Toonopedia. Archived from the original on August 27, 2015.
* 
* 
* 
* 
* 
* 
* Batgirl on ஐ. எம். டி. பி இணையத்தளம்

பகுப்பு:1967 வரைகதை கதாபாத்திரங்கள்
பகுப்பு:அமெரிக்க மீநாயகன்கள்
பகுப்பு:டிசி வரைகதை மீநாயகன்கள்
வெப்பமண்டல மழைக்காடுகள்

நிலநடுக் கோட்டிற்கு 28 அகலாங்குகள் வடக்கிலும் தெற்கிற்கும் இடைப்பட்ட பிரதேசங்களில் உள்ள மழைக்காடுகளே **வெப்பமண்டல மழைக்காடுகள்** (இலங்கை வழக்கு: **அயனமண்டல மழைக்காடுகள்**) எனப்படும். வெப்பமண்டல மழைக்காடுகள் அதிகமான வெப்பத்தையும் மழைவீழ்ச்சியையும் கொண்டுள்ள மழைக்காடுகளாகும். இதன் சராசரி வெப்பநிலை 18&nbsp;°C தொடக்கம் 27&nbsp;°C வரை காணப்படும். இதன் வருட சராசரி மழைவீழ்ச்சி 1680 மிமீ ஐ விடக்குறையாமல் காணப்படும். இது சில பிரதேசங்களில் 10000 மிமீ ஐ விட அதிகமாகும். பொதுவாக மழைவீழ்ச்சி 1750 மிமீ (175 செமீ) தொடக்கம் 2000 மிமீ (200 செமீ) வரை இருக்கும்.

## வெப்பமண்டல மழைக்காடுகள் காணப்படும் இடங்கள்

### ஆசியா
*ஹரப்பன் மழைக்காடுகள்
*சிங்கராஜ மழைக்காடுகள்
*மேற்குத் தொடர்ச்சி மலையிலுள்ள மழைக்காடுகள்

### ஆபிரிக்கா
*இதூரி மழைக்காடு
*கிலம் இஜிம் மழைக்காடு
*மடகஸ்கார் மழைக்காடு

### மத்திய மற்றும் தென்னமெரிக்கா
*அமேசான் மழைக்காடு
*அத்திலாந்திக் காடுகள்

### அவுஸ்திரேலியா
*டெய்ன்த்ரீ மழைக்காடு
## மேற்கோள்கள்

பகுப்பு:மழைக்காடுகள்
பகுப்பு:சூழல் மண்டலம்
பகுப்பு:வெப்ப மண்டலங்கள்
கிழக்கு மாகாண சபை

**கிழக்கு மாகாண சபை** (*Eastern Provincial Council*, EPC) என்பது இலங்கையின் கிழக்கு மாகாணத்திற்கான  சட்டவாக்க அவை  ஆகும். இலங்கை அரசியலமைப்பின் படி, கிழக்கு மாகாண சபை கிழக்கு மாகாணத்தின் வேளாண்மை, கல்வி, சுகாதாரம், வீடமைப்புத் திட்டம், உள்ளூராட்சிகள், சாலைவழிப் போக்குவரத்து, சமூக சேவை போன்றவற்றின் நிருவாகங்களைக் கவனிக்கும். இவற்றை விட காவல்துறை அதிகாரம், காணி போன்றவற்றுக்கும் அரசியலமைப்பின் படி இதற்கு அதிகாரங்கள் உள்ளன, ஆனாலும் நடுவண் அரசு இவற்றுக்கான அதிகாரங்களை மாகாண அரசுக்கு வழங்க மறுத்து வருகின்றது. கிழக்கு மாகாண சபையில் 37 பேர் தேர்தல் மூலம் தேர்ந்தெடுக்கப்படுகின்றனர்.

## வரலாறு
1987 சூலை 29 இல் கையெழுத்திடப்பட்ட இலங்கை-இந்திய ஒப்பந்தத்தின் படி அதே ஆண்டு நவம்பர் 14 இல் இலங்கை நாடாளுமன்றம் தனது அரசியலமைப்பில் 13வது திருத்தம் மற்றும் மாகாணசபைச் சட்டம் இல. 42 (1987) ஆகியவற்றை அறிவித்தது. 1988 பெப்ரவரி 3 இல் ஒன்பது மாகாணசபைகள் உருவாக்கப்பட்டன. இந்த ஒன்பது மாகாணசபைகளில் இலங்கை-இந்திய ஒப்பந்தத்தின் படி கிழக்கு மற்றும் வடக்கு மாகாணங்கள் ஒன்றிணைக்கப்பட்டு ஒரு நிருவாகத்தின் கீழ் கொண்டுவர இணக்கம் காணப்பட்டது. இவ்விணைப்பு நிரந்தர இணைப்பாக இருப்பதற்கு கிழக்கு மாகாணத்தில் 1988 திசம்பர் 31 இற்குள் பொது வாக்கெடுப்பு நடத்தப்பட வேண்டும் எனவும் தீர்மானிக்கப்பட்டது. 1988 செப்டம்பர் 2 இல் இரு மாகாணங்களும் வடக்கு கிழக்கு மாகாண சபையாக இணைக்கப்பட்டன. இந்த இணைந்த மாகாணசபைக்கான முதலாவது தேர்தல் 1988 நவம்பர் 19 இல் நடத்தப்பட்டது. இந்தியாவின் ஆதரவில் இயங்கிய ஈழமக்கள் புரட்சிகர விடுதலை முன்னணி இத்தேர்தலில் வெற்றி பெற்றது. தமிழர் விடுதலைக் கூட்டணி இத்தேர்தலில் பங்கேற்கவில்லை.

1990, மார்ச்சு 1 அன்று, இந்திய அமைதி காக்கும் படையினர் இலங்கையை விட்டுப் புறப்படும் தறுவாயில், வடகிழக்கு மாகாணசபையின் முதலமைச்சர் அ. வரதராஜப் பெருமாள் மாகாணசபைக் கூட்டத்தில் தமிழீழத்தைப் பிரகடனப்படுத்தி விட்டு நாட்டை விட்டு வெளியேறினார். இதனை அடுத்து அன்றைய அரசுத்தலைவர் பிரேமதாசா வட-கிழக்கு மாகாணசபையைக் கலைத்து, நடுவண் அரசின் நேரடி ஆட்சியைக் கொண்டு வந்தார்.

வட-கிழக்கு இணைப்புத் தொடர்பான பொது வாக்கெடுப்பு எப்போது இடம்பெறவில்லை. தற்காலிக இணைப்பு ஒவ்வோர் ஆண்டும் அரசுத்தலைவர்களால் தற்காலிக இணைப்பாக நீடிக்கப்பட்டு வந்தது. இலங்கைத் தேசியவாதிகளால் இந்த இணைப்புக்கு எதிர்ப்புத் தெரிவிக்கப்பட்டு வந்தது. இவர்களின் நீண்ட கால எதிர்ப்பினை அடுத்து, 2006 சூலை 14 இல் மக்கள் விடுதலை முன்னணி கிழக்கு மாகாணத்துக்கெனத் தனியே மாகாணசபை நிறுவ வேண்டும் என இலங்கை உச்சநீதிமன்றத்தில் வழக்குத் தொடுத்தது. இவ்வழக்கு விசாரணையை அடுத்து அன்றைய அரசுத்தலைவர் ஜெயவர்தனாவினால் அறிவிக்கப்பட்ட இணைப்பு சட்டவிரோதமானது எனக் கூறி அதனை செல்லுபடியற்றதாக்குவதாக 2006 அக்டோபர் 16 இல் உச்சநீதிமன்றம் தீர்ப்பு வழங்கியது. இதனை அடுத்து 2007 சனவரி 1 இல் வடகிழக்கு மாகாணசபை இரண்டாகப் பிரிக்கப்பட்டது. கிழக்கு மாகாணசபை கொழும்பின் நேரடி நிருவாகத்தின் கீழ் கொண்டுவரப்பட்டு, 2008 மே 10 இல் முதலாவது தேர்தல் நடைபெற்றது.

## தலைவர்கள், முதலமைச்சர்கள், செயலர்கள்

## மாகாணசபைத் தேர்தல்கள்
### 2008 தேர்தல்

2008 மே 10 இல் இடம்பெற்ற தேர்தல் முடிவுகள்:

### 2012 தேர்தல்

## மேற்கோள்கள்